सांड
साण्ड, वृषभ या ऋषभ गोजातीय एक अक्षुण्ण (अर्थात् नपुंसक नहीं किया गया) वयस्क नर है। एक ही प्रजाति की मादाओं (यानी, गायों) की तुलना में अधिक मांसल और आक्रामक, साण्ड दीर्घ समय से कई धर्मों में एक महत्वपूर्ण प्रतीक रहे हैं, जिसमें पशुबलि भी शामिल हैं। ये पशु वृषभ युद्ध और साण्ड सवार सहित कई प्रकार की खेल और सांस्कृतिक गतिविधियों में महत्वपूर्ण भूमिका निभाते हैं। लिपिबद्ध इतिहास के आरम्भ से पूर्व से पवित्र साण्डों ने मानव संस्कृति में महत्व का स्थान रखा है। हिन्दू धर्म में, नन्दी नामक एक नॄषभ (आधा नर-आधा साण्ड), जिसे प्रायः आसीन दर्शाया जाता है, को भगवान शिव के वाहन के रूप में पूजा जाता है और देवता की कई छवियों पर चित्रित किया जाता है।